internet vaartha 164 Views
లాహోర్‌ : పాకిస్థాన్‌ జాతీయ క్రికెట్‌ శిబిరంలో మొహమ్మద్‌ అమీర్‌ చేరికపై వివాదం చల్లారడం లేదు.అతడుంటే శిబిరానికి హాజరుకానని ఇంతకు ముందు తగేసి చెప్పిన ఆ జట్టు వన్డే కెప్టెన్‌ అజహర్‌ అలీ మరో అడుగు ముందుకేశాడు.సారథ్య బాధ్యతల నుంచి వైదొలిగేందుకు సిద్దమయ్యాడు. పాక్‌ క్రికెట్‌ బోర్డు చైర్మన్‌ షహర్యార్‌ ఖాన్‌ సమావేశమయ్యాడు. కాగా రాజీనామా నిర్ణయాన్ని వెల్లడించాడు.అందుకు షహర్యార్‌ ఖాన్‌ అంగీకరించ లేదు. అజహర్‌కు నచ్చచెప్పడంతో వెనక్కి తగ్గాడని పిసిబి ఒక ప్రకటనలో తెలిపింది. ఫిక్సింగ్‌ నేరంపై అయిదేళ్ల నిషేదం పూర్తయిన నేపథ్యంలో పిసిబి మొహమ్మద్‌ అమీర్‌ను శిబిరానికి ఎంపిక చేసింది. అజహర్‌తో పాటు మహ్మద్‌ హఫీజ్‌ కూడా అతడి పునరాగమనాన్ని వ్యతిరేకించాడు. వీళ్లిద్దరూ అమీర్‌తో కలిసి సాధన చేయమని చెప్పి శిబిరాన్ని బహిష్కరించారు. వాళ్లిద్దరికీ క్షమాపణలు చెప్పిన అమీర్‌ తాను పాకిస్థాన్‌ జట్టుకు ఆడేందుకు అర్హడిని కాదంటే ఆటను వదిలేయడానికి సిద్దమేనన్నాడు. కాగా మరోవైపు పాకిస్థాన్‌ జట్టలో పునరాగమనంపై అమీర్‌కు మార్గం సుగమమైంది.ఫిక్సింగ్‌లో శిక్ష అనుభవించిన అతడిని జాతీయ జట్టులోకి ఎంపిక చేయకుండా ఆదేశించాలని ఒక న్యాయవాది వేసిన పిటిషన్‌ను కోర్టు కొట్టివేసింది. పాకిస్థాన్‌ జాతీయ క్రికెట్‌ శిబిరంలో మొహమ్మద్‌ అమీర్‌ చేరికపైన వివాదం తారాస్థాయికి చేరుకుంటున్న విషయం తెలిసిందే. అమీర్‌ అంశంపై టీవీ చర్చలోనే పాకిస్థాన్‌ మాజీ క్రికెటర్లు రమీజ్‌రాజా, మొహమ్ద్‌ యూసుఫ్‌ తీవ్ర వాగ్వా దానికి దిగారు. ఒకరి పైన ఒకరు దుమ్మెత్తి పోసుకునన్నారు. వారి తీరుకు టీవీ యాంకర్‌ బిత్తరపోయారు. పాకిస్థాన్‌,న్యూజిలాండ్‌ సిరీస్‌ సందర్భంగా వీరిద్దరూ మ్యాచ్‌ గురించి విశ్లేషిస్తున్నారు. పాకిస్థాన్‌ క్రికెట్‌ గురించి చర్చ వచ్చింది